als_Latn dik_Latn sag_Latn
Itali, deklarata shokuese e ish-ministres Emma Bonino: Kam tumor në mushkëri
- 5444 Lexime
- (16:35 , 12/01/2015)
- 0 Komente
ITALI – Ish-ministrja e jashtme italiane, Emma Bonino vuan nga një tumor në mushkëri dhe duhet t’i nënshtrohet kimioterapisë për të paktën 6 muaj. Vetë ish-kryediplomatja ka rrëfyer në një intervistë radiofonike se mjekët e kanë diagnostikuar me një tumor në mushkërinë e majtë.
Deklarata e Boninos vjen pikërisht në momentin kur emri i saj po përflitej për zëvendësimin e presidentit Napolitano, i cili ka njoftuar se do të dorëhiqet nga detyra.
“Nuk do shkëputem nga skena politike, por është normale që aktivitetet e mija do të organizohen në bazë të nevojave mjekësore dhe kësaj do t’i jap prioritet absolut.”- deklaroi Bonino.
Ish-ministrja nuk nguroi tu jepte kurajo të gjithë atyre që luftojnë me sëmundje të ndryshme. “Duhet të sforcohemi të jetojmë. Duhet të mendojmë se si ta përballojmë sfidën që na ka zënë rrugën.”-tha ajo.
(er.nu/BalkanWeb)
als_Latn glg_Latn unk als_Latn als_Latn als_Latn als_Latn als_Latn dan_Latn